Document ID: 32007D0496

KOMISSION PÄÄTÖS,
tehty 13 päivänä heinäkuuta 2007,
päätöksen 2006/415/EY muuttamisesta siltä osin kuin on kyse korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä
(tiedoksiannettu numerolla K(2007) 3327)
(ETA:n kannalta merkityksellinen teksti)
(2007/496/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta 20 päivänä joulukuuta 2005 annetun neuvoston direktiivin 2005/94/EY (3) ja erityisesti sen 63 artiklan 3 kohdan,
sekä katsoo seuraavaa:
(1)
Korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä ja päätöksen 2006/135/EY kumoamisesta 14 päivänä kesäkuuta 2006 tehdyssä komission päätöksessä 2006/415/EY (4) säädetään tietyistä suojatoimenpiteistä, jotta estetään kyseisen taudin leviäminen, mukaan luettuna alueiden A ja B muodostaminen epäillyn tai vahvistetun taudinpurkauksen jälkeen.
(2)
Sen jälkeen, kun Tšekissä ilmeni korkeapatogeenisen lintuinfluenssan H5N1-alatyyppiä oleva taudinpurkaus, komissio teki 21 päivänä kesäkuuta 2007 päätöksen 2007/434/EY (5), jolla muutetaan päätöstä 2006/415/EY siltä osin kuin on kyse korkeapatogeenisen lintuinfluenssan H5-alatyypin esiintymiseen Tšekin siipikarjassa liittyvistä tietyistä suojatoimenpiteistä.
(3)
Muutaman päivän kuluttua tästä komissio teki 29 päivänä kesäkuuta 2007 päätöksen 2007/454/EY (6), jolla muutetaan päätöstä 2006/415/EY siltä osin kuin on kyse korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä; päätöksellä vahvistetaan Tšekissä sijaitsevat alueet A ja B sekä kyseisen aluejaon kesto.
(4)
Sen jälkeen, kun Saksassa ilmeni korkeapatogeenisen lintuinfluenssan H5N1-alatyyppiä oleva taudinpurkaus, komissio teki 9 päivänä heinäkuuta 2007 päätöksen 2007/483/EY (7), jolla muutetaan päätöstä 2006/415/EY siltä osin kuin on kyse korkeapatogeenisen lintuinfluenssan H5N1-alatyypin esiintymiseen Saksan siipikarjassa liittyvistä tietyistä suojatoimenpiteistä.
(5)
Komissio on tarkastellut kyseisiä toimenpiteitä yhteistyössä Saksan kanssa ja katsoo, että kyseisen jäsenvaltion toimivaltaisen viranomaisen muodostamien alueiden A ja B rajat ovat riittävällä etäisyydellä taudinpurkauksen todellisesta esiintymispaikasta. Saksassa sijaitsevat alueet A ja B sekä kyseisen aluejaon kesto voidaan näin ollen vahvistaa.
(6)
Päätöksissä 2007/434/EY ja 2007/483/EY säädetyt väliaikaiset suojatoimenpiteet on nyt vahvistettava. Tšekin siipikarjassa esiintyvän lintuinfluenssan taudinpurkauksen epidemiologinen tilanne edellyttää lisäksi rajoitusalueiden ja toimenpiteiden keston muuttamista.
(7)
Lisäksi Unkari ja Yhdistynyt kuningaskunta ovat ilmoittaneet komissiolle, että kaikki korkeapatogeenisen lintuinfluenssan H5N1-alatyypin aiheuttamiin taudinpurkauksiin liittyvät torjuntatoimenpiteet niiden alueella on lopetettu 12 päivään maaliskuuta 2007 mennessä, ja tästä syystä 4 artiklan 2 kohdan mukaisesti vahvistetut alueita A ja B koskevat toimenpiteet eivät enää ole tarpeen.
(8)
Päätöstä 2006/415/EY olisi siksi muutettava.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2006/415/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä heinäkuuta 2007.

Labels: 0
6